Քանաքեռ-Զեյթուն վարչական շրջանի մշակույթի տան շենքում` մեկ հարկի տակ նրանց համախմբելու նախաձեռնողներն էին «Երիտասարդների մասնագիտական կողմնորոշման կենտրոն» ՊՈԱԿ-ը և Վորլդ Վիժն-Հայաստան գրասենյակը: «Կողմնորոշում, կրթություն, կամավորություն» խորագրով Կարիերայի օր-տոնավաճառի նպատակն էր նպաստել 14-16 տարեկան դեռահասների մասնագիտության գիտակցված ընտրությանը, ծանոթացնել նրանց ուսումնական հաստատություններին, կամավորական աշխատանքին, ինչպես նաև կողմնորոշման գործընթացում ներգրավել ծնողներին ու մանկավարժներին: